Pseudovene stiil

**Uusvene stiil** ehk **pseudovene stiil** (vene keeles *псевдорусский стиль*, *неорусский стиль*, *русско-византийский стиль*) on katustermin reale stiilidele, mis tekkisid Venemaa historitsismis 19. sajandi teisel veerandil. Uusvene stiili iseloomustab lähtumine Venemaa ajaloolisest arhitektuurist, eelkõige Peetri-eelse Venemaa arhitektuuri ja Bütsantsi arhitektuuri elementide eklektiline kombineerimine ja segamine.

Uusvene arhitektuuristiili tõus langeb kokku ajaga, mil 19. sajandi Euroopas taastekkis huvi rahvusliku arhitektuuri vastu. Selles stiilis ehitised kujutavad endast Venemaa ajaloolise arhitektuuripärandi interpretatsioone ja stilisatsioone. Pole õige nimetada seda vanavene või vene stiiliks, sest enamik uusvene stiilis töötanud arhitekte ei rekonstrueerinud ega kasutanud mineviku arhitektuuritraditsioone, vaid ühendasid ajaloolise arhitektuuri üksikuid elemente muude rahvusvaheliste neostiilidega, 19.–20. sajandi vahetusel ka juugendstiili vormikeelega.

## Stiilisuunad
* vene-bütsantsi stiil (1825–1850, kohati kuni 1870. aastateni)
* Romanovite stiil (1870–1891)
* 19. sajandi lõpuaastate historitsism (1891–1900)
* nn uusvene modern (1900–1920)
### Vene-bütsantsi stiil
Esimene selgejoonelisem stiilisuund pseudovene stiilis, mida nimetatakse vene-bütsantsi stiiliks (1825–1850, kohati kuni 1870. aastateni), on täheldatav 1830. aastate kirikuehitistes, eriti linnades ja muudes suuremates asulates. Esimeseks selles stiilis ehitiseks peetakse Aleksander Nevski mälestuskirikut Potsdamis, mis pühitseti 1828. aastal ja mille arhitekt oli Vassili Stassov. Sellele suunale oli valitsuse lai toetus, sest stiil kehastas ideed Bütsantsi ja Venemaa vahelisest järjepidevusest. 

Vene-bütsantsi suunale kirikuehituses pani süstemaatilise aluse Konstantin Thon, kelle muidu klassitsistliku aluspõhjaga projektidesse olid lisatud vanavene ehituskunstist pärit vormid. Aastail 1838 ja 1844 ilmus temalt kaks albumitäit kirikute ideaalprojekte. Seda kirikuarhitektuuri iseloomustab Bütsantsi kompositsioonitehnikate ja arhitektuurimotiivide laenamine. Iseloomulikke näiteid: Päästja Kristuse katedraal, Relvapalat, Suomenlinna kirik, Jeletsi Taevaminemise kirik, katedraalid Tomskis, Doni-äärses Rostovis ja Krasnojarskis. Järgmise põlvkonna arhitektid arendasid vene-bütsantsi stiili edasi eklektilise historitsismi suunas.

Eesti kirikutest on vene-bütsantsi stiilis näidisprojektide järgi püstitatud Haapsalu Maria-Magdaleena kirik, Mustvee Nikolai kirik ja Tallinna Aleksander Nevski kalmistu kirik (hävinud).


Russian Church - panoramio - dokaspar.jpg|Aleksander Nevskile pühitsetud mälestuskirik Potsdamis
Christ the Savior Cathedral Moscow.jpg|Moskva Lunastaja Kristuse katedraal
MoscowKremlin Armoury S30.jpg|Relvapalati hoone
Moscow 09-13 img20 Grand Kremlin Palace.jpg|Suur Kremli palee
Chirch 007 - 1916.jpg|Krasnojarski katedraal (hävinud)
Rostov on Don Cathedral 2021.jpg|Rostovi  katedraal
Church of the Ascension (Yelets).JPG|Jeletsi Taevaminemise kirik
Suomenlinnan kirkko 1908.jpeg|Suomenlinna õigeusu kirik aastal 1908


### Romanovite stiil
Aastail 1870–1891

Russische Kirche Wiesbaden Kuppeln.jpg|Wiesbadeni Jekaterina kiriku kuplid
Собор Воскресения Христова 1.jpg|Peterburi Valatud Vere Päästja kirik
Saints Peter and Paul Cathedral in Peterhof 01.jpg|Peterhofi Peeter-Pauli kirik
Гутуевская церковь05.jpg|Peterburi Jumalailmumise kirik
Svyato Mihailovsky Cathedral Izhevsk Russia Richard Bartz-edit.jpg|Iževski Püha Miikaeli kirik


### Akadeemiline historitsism
1891–1900

### Uusvene modern
1900–1920

## Näiteid Eestis
* Tallinna Aleksander Nevski katedraal
* Pärnu Issandamuutmise kirik
* Toila-Oru Issandamuutmise kirik
* Sindi Jumalailmumise kirik

## Viited